Ashlie Dias a deprins, în cei opt ani de stat în România, toate – sau aproape toate – gusturile românilor și a învățat să gătească pe placul lor: la ceaun, cu ingrediente din grădinile și curțile gospodarilor, feluri de mâncare încununate adesea cu țuică, totul după rețete tradiționale, așa cum a învățat de la un cioban pe care l-a vizitat în Bucovina, unde s-a îndrăgostit de carnea de berbecuț.